Henri Matisse

Henri-Émile-Benoît Matisse, conoixiu artisticament como  Henri Matisse u mas simplament como Matisse, naixiu de Le Cateau-Cambrésis (Norte-Paso de Calais, Francia) lo 31 d'aviento de 1869 y muerto en Niza (Alpes Maritimos, Occitania) lo 3 de noviembre de 1954, estió un pintor, escultor y disenyador francés, que ye considerau como uno d'os prencipals pintors d'a Historia d'a pintura en Francia y en tot o mundo, y lo maximo representant d'o estilo pictorico dito fauvismo (atamas que tamién ye en bella traza un continador d'a tradición pictorica clasica francesa). Destacaba por o suyo caracteristico emplego d'a color y por a suya fluyideza en o trazo d'o debuixo.

En primeras, fació as suyas obras en un estilo academico, ta dimpués treballar l'impresionismo, o puntillismo y o fauvismo, d'o cual n'estió la prencipal cabeza visible; continó siempre, aintro d'una heterodoxia, fidel a lo fauvismo. En 1917 prencipió una etapa naturalista, de colors claras y luminosas i d'albandono de rechiras. Dimpués tornó en nueves rechiras de semplificación, en buscando acordes cromaticos nuevos y mas fuerza en as linias y as colors. Dimpués accentuó l'audacia d'as colors fuertes, por contraste de tonos u establindo una unitat de color. En zaguerías d'a suya vida practicó tecnicas como a dita tecnica d'os papiers col·lés. Tamién practicó lo debuixo con lápiz y con pluma. Como gravador tien mas de cinco-cientas obras catalogadas en diferents tecnicas, y ilustró importants obras literarias francesas.Matisse en a Gran Enciclopèdia Catalana.

 Bibliografía 
  Kudielka i Szymusiak Barberà: Matisse els llibres il·lustrats. Barcelona, Fundación La Caixa, 2004. ISBN 84-7664-846-4.
  Melania Rebull Trudel: Matisse 1869-1954. Barcelona, Ediciones Polígrafa, 1994. ISBN 84-88424-95-7.
  F. Celdran y R.R. Vidal y Plana: Triangle: Henri Matisse - Georgette Agutte - Marcel Sembat. París: Yvelinedition, 2007. ISBN 978-2-84668-131-5.
  Raymond Escholier: Matisse. A Portrait of the Artist and the Man. Londres: Faber & Faber, 1960.
  Lawrence Gowing: Matisse. Nova York, Oxford University Press, 1979. ISBN 0-19-520157-4.
  Pierre Schneider: Matisse. Nova York, Rizzoli, 1984. ISBN 0-8478-0546-8.

 Vinclos externos 

  Museu Matisse de Niza.
  Museu Matisse de Le Cateau-Cambrésis.
  Matisse en o Centro Pompidou.
  Obras de Henri Matisse (dominio publico en Canadá).

 Referencias 

Categoría:Disenyadors de Francia
Categoría:Escultors de Francia
Categoría:Lechión d'Honor
Categoría:Muertos en Niza
Categoría:Naixius de Norte (Francia)
Categoría:Pintors abstractos
Categoría:Pintors de Francia
Categoría:Pintors d'o Fauvismo
Categoría:1869 (naixencias)
Categoría:1954 (muertes)